বগুড়া সংবাদ ডট কম (নন্দীগ্রাম প্রতিনিধি ফিরোজ কামাল ফারুক) :পৌষ মাসের শুরুতেই বগুড়ার নন্দীগ্রামে শীতের দাপট ক্রমেই জোরদার হচ্ছে। কনকনে ঠান্ডায় খড়কুটো জ্বালিয়ে শীত নিবারণের চেষ্টা করছে শিশুরা। শীতের তীব্রতায় উপজেলার ছিন্নমূল মানুষের দূর্ভোগ বাড়ছে। রাতের কুয়াশার চাঁদর ঢাকা পড়েছে পুরো উপজেলায়। যা দিনের কিছু সময়েও স্থির থাকছে, দুপুরের দিকে কমলেও, সন্ধ্যা নামার সাথে সাথে আবার একই অবস্থা পরিণত হচ্ছে। কুয়াশায় ঘেরা নন্দীগ্রামবাসীর জীবন হঠাৎই যেন অসহনীয় হয়ে উঠেছে। সব ধরনের যান চলাচলসহ বিপর্যস্ত হয়ে উঠেছে জনজীবন। এঅবস্থায় যে কোন সময় ঘটে যেতে পারে ভয়াবহ দূর্ঘটনা। এছাড়া শীতের কারণে বৃদ্ধা ও শিশুদের ডায়েরিয়া বিভিন্ন রোগে আক্রান্ত হচ্ছে।